b'\n_START_ARTICLE_\nGeberto Riufo fondas\n_START_PARAGRAPH_\nGebert R\xc3\xbcf Stiftung (vok. Gebert R\xc3\xbcf Stiftung) - mokslo, akademinio \xc5\xa1vietimo paramos fondas \xc5\xa0veicarijoje. \xc4\xaekurtas kaip mokslo paramos fondas 1997 m. \xc4\xaestatinis kapitalas - 220 mln. \xc5\xa0veicarijos frank\xc5\xb3. Tikslas - \xe2\x80\x9e\xc5\xa0veicarija kaip \xc5\xabkio ir gyvenamoji erdv\xc4\x97" (kaip suformuluota fondo \xc4\xafstatuose). Fundatorius - verslininkas Heinrich Gebert (1917-2007). Fondas pavadintas 1995 metais mirusios verslininko \xc5\xbemonos Paula R\xc3\xbcf atminimui. Metinis biud\xc5\xbeetas - apie 10 mln. \xc5\xa0veicarijos frank\xc5\xb3. Remia projektus \xc5\xa0veicarijos auk\xc5\xa1tosiose mokyklose. Pagal savo misij\xc4\x85, fondas remia naujoves skatinant naujus metodus bei pasirinktus jaunus \xc5\xbemones taip vad. "A\xc5\xa1ar\xc5\xb3 sl\xc4\x97nyje". Tarp fondo stipendinink\xc5\xb3 taip pat yra jaun\xc5\xb3 \xc5\xbemoni\xc5\xb3 i\xc5\xa1 Baltijos \xc5\xa1ali\xc5\xb3. Studij\xc5\xb3 \xc5\xa0veicarijos fondui Gebert R\xc3\xbcf Stiftung (fondo programa Swiss Baltic Net skirta Baltijos \xc5\xa1ali\xc5\xb3 mokslinink\xc5\xb3 r\xc4\x97mimui) Lietuvoje atstovauja Studij\xc5\xb3 u\xc5\xbesienyje informacijos centras (Vilnius).\n_START_SECTION_\nVadovyb\xc4\x97\n_START_PARAGRAPH_\nFondo tarybos pirmininkas (nuo 2005 m.) - Rudolf Marty, Ci\xc5\xabricho universiteto profesorius, Opexis GmbH atstovas. Fondo tarybos vicepirmininkas teisininkas Peter Forstmoser (nuo 1997 m.), Ci\xc5\xabricho universiteto profesorius, buv\xc4\x99s SwissRe administracijos vadovas. Pirmasis fondo tarybos pirmininkas (nuo 1998 iki 2004 m.) - Theodor Robert F\xc3\xa4ssler.'